ভারতীয় রেল
ভারতীয় রেল বিশ্বের বৃহত্তম ও ব্যস্ততম রেল পরিবহন ব্যবস্থাগুলির অন্যতম। প্রতিদিন ১ কোটি ৮০ লক্ষেরও বেশি যাত্রী এবং ২০ লক্ষ টনেরও বেশি পণ্য ভারতীয় রেলপথে চলাচল করে। এই সংস্থা বিশ্বের বৃহত্তম বাণিজ্যিক তথা সরকারি পরিষেবাকর্মী নিয়োগকর্তা। সংস্থার কর্মচারী সংখ্যা ১৪ লক্ষ। দেশের সামগ্রিক দৈর্ঘ্য ও প্রস্থ বরাবর রেলওয়ে ব্যবস্থা প্রসারিত। ৬,৯০৯টি স্টেশন বিশিষ্ট ভারতের রেলপথের মোট দৈর্ঘ্য ৬৩,৩২৭ কিলোমিটারেরও বেশি। রোলিং স্টকের হিসেবে, ভারতীয় রেল ২০০,০০০টিরও বেশি (পণ্য) ওয়াগন, ৫০,০০০টিরও বেশি কোচ ও ৮,০০০টিরও বেশি লোকোমোটিভের মালিক।
ভারতের দ্রুতগতির রেল
বর্তমানে ভারতে মধ্যম গতির রেল বা "সেমি হাই-স্পিড রেল" চালু হয়েছে। এই রেলের সর্বোচ্চ গতি ১৬০ কিমি/ঘন্টা এবং গড়গতি ১১৩ কিমি/ঘন্টা। দিল্লী থেকে আগরা পর্যন্ত রেল ব্যবস্থটি চালু হয়েছে। এছাড়া আরও কিছু মধ্যগতির রেল চলু করা হবে। সেগুলির বিবরন নীচে দেওয়া হল-
ভারতের মুম্বাই থেকে আহমেদাবাদ পর্যন্ত "হাই-স্পিড" বা উচ্চগতির রেল নির্মাণ শুরু হবে ২০১৭ সালে ও শেষ হবে ২০২২ সালে । পড়ে রেলপথটি ব্যাঙ্গালোর ও দিল্লি পর্যন্ত নির্মাণ করা হবে । এছাড়া উচ্চগতির রেল দ্বারা ভারতের চার মেট্রো শহর কলকাতা,দিল্লী,মুম্বাই ও চেন্নাইকে যুক্ত করার জন্য সরকার হীরক চতুর্ভূজ প্রকল্প ঘোষনা করেছে।